Бувайсар ирехьэжьэ
Сочэ щекIуэкIыну ЩIымахуэ Олимп Джэгухэм я мафIэ зэIэпахыр Грознэ къалэм дыгъуасэ къыщрахьэкIащ.
Сайтиев Бувайсар Эстафетэр иригъэжьащ щэнейрэ Олимп Джэгухэм щытекIуа (1996, 2004, 2008 гъэхэм), бэнэкIэ хуитымкIэ 6 дунейпсо чемпион хъуа Сайтиев Бувайсар. Грознэ и кхъухьлъатэ тIысыпIэм щрахьэжьэу мафIэ зэIэпахыр къалэкум зыхьахэм яхэтащ бэнакIуэ, боксёр, штангист цIэрыIуэхэу Отарсултанов Джамал, Бетербиев Артур, Байсангуров Заурбэч, Аухадов Апти сымэ, «Тэрч» футбол клубым щыджэгухэу абы и капитан Уциев Ризванрэ Налшык щагъэса Митришев Магомедрэ.
Кадыров Ахъмэт-Хьэжымрэ Путин Владимир- рэ я цIэхэр зезыхьэ уэрамхэм эстафетэр ирикIуащ. «Шэшэным игу» мэжджытым и деж уэрэджыIакIуэ цIэрыIуэ Гурцкая Дианэ мафIэ зэIэпахыр республикэм и Iэтащхьэ Кадыров Рамзан IэщIилъхьащ икIи «Ахмат Арена» стадионым щагъэува фалъэшхуэр абы пигъэнащ.
Хьэтау Ислъам.
